text: OBIOLS, PINTOR A ARENYS I A MONTSERRAT - SERRALLONGA
  Aqui us enllaço un apunt biogràfic:
  Estudià a l'escola pública de Sarrià, on coincidí amb J. V. Foix, sarrianenc com ell, al qual l'uniria una profunda amistat de joventut. En acabar l'escola primària, J. Obiols estudià tenidoria de llibres i començà a treballar en un despatx mercantil. Als quinze anys entrà en contacte amb qui hauria de ser el seu gran mestre: Joaquim Torres-García. Aquest pintor uruguaià, que també vivia a Sarrià, on havia fundat l'Escola Catalana de Decoració, el va afeccionar a la pintura mural i n'hi va ensenyar les tècniques. Obiols sentí sempre una gran admiració per Torres-García i així ho expressava l'any 1916 quan Torres-García li comunicà que tancava l'Escola de Decoració: "(…) onsevulga que vagi, jo no puc, fatalment, ser altra cosa que deixeble d'en Torres-García. Com, si la pintura meva ho diria ben clar? (…) Car mestre jo temo la meva feblesa, és veritat, però mai no'm rendiré fàcilment. Amb tranquila tenacitat i constant esforç seguiré endavant. I, la veritat, no he perdut les esperances que per l'esforç dels que som o dels que poden sorgir, es pugui tornar a obrir l'Escola de Decoració."
  I si voleu fotografies d'aquests darrers dies, cliqueu aquí i veureu, les primeres quatre son del baptisteri d'Arenys, les altres son de la Sagristia de Montserrat.